open-index/open-wikipedia-markdown huggingface dataset:
Wildflower (Billie Eilishin kappale)

**Wildflower** on yhdysvaltalaislaulaja-lauluntekijä Billie Eilishin musiikkikappale. Se julkaistiin *[[Hit Me Hard and Soft]]* -albumilla toukokuussa 2024 ja singlenä helmikuussa 2025. Kappaleen ovat kirjoittaneet Eilish ja hänen veljensä Finneas, joka myös tuotti sen. Se kertoo syyllisyydestä, jota laulaja tuntee tapaillessaan ystävänsä entistä poikaystävää vaikka on juuri lohduttanut eronnutta ystäväänsä.

Vuoden 2026 Grammy-palkintogaalassa ”Wildflower” palkittiin vuoden lauluna. Se oli ehdolla myös vuoden levytykseksi mutta ei voittanut. Musiikkilistoilla  kappale sijoittui kymmenen parhaan joukkoon Britanniassa, Malesiassa, Portugalissa, Lähi-idässä ja Pohjois-Afrikassa. Yhdysvaltalaisella Billboard Hot 100 -listalla se nousi parhaimmillaan sijalle 17. Musiikkipalvelu Spotifyn kautta kappaletta on toistettu yli miljardi kertaa. 

## Lähteet
Marsouin (Q119)

**Marsouin** (runkonumero Q119) oli Ranskan merivoimien Requin-luokan sukellusvene toisessa maailmansodassa.

## Valmistus

Alus tilattiin Brestin laivastontelakalta, missä köli laskettiin 4. marraskuuta 1922. Alus laskettiin vesille 27. joulukuuta 1924 ja otettiin palvelukseen 7. syyskuuta 1927 muutostöiden jälkeen.

## Palvelus
Palvelukseenotettaessa alus liitettiin Välimerelle 3. sukellusvenelaivueeseen, mistä se siirrettiin Bizerteen 6. sukellusvenelaivueeseen. Vuodesta 1935 vuoteen 1937 alus oli Ateliers et Chantiers Dubigeonin telakalla Nantesissa modernisoitavana. Toisen maailmansodan alkaessa alus oli Beirutissa, mistä se siirrettiin joulukuussa 1939 Marokossa valvomassa Kanariansaarten liikennettä.

Ranskan antauduttua alus valvoi lokakuusta 1940 alkaen aselepoehtoja. Se aseistettiin uudelleen helmikuusta 1941 ja sijoitettiin itäiseen divisioonaan. Alus laukaisi 16. kesäkuuta 1941 torpedon Britannian kuninkaallisen laivaston risteilijää kohti osumatta. Oltuaan telakalla Bizertessä alus sijoitettiin Algeriin. Alus lähti seuraavan kerran merelle vasta marraskuussa 1942 *Caimanin* kanssa Touloniin.

Alus vältti Ranskan laivaston upottautumisen 27. marraskuuta 1942 ja vetäytyi Algeriin. Alus liittyi Yhdysvaltain laivastoon, jonka mukana se osallistui toukokuussa 1943 Provencen rannikon operaatioihin. Alus oli vesikuuntelukoulutuksen maalilaivana Casablancassa, kunnes se poistettiin palveluksesta huhtikuussa 1944 Oranissa. Alus todettiin käyttökelvottomaksi 18. helmikuuta 1946, minkä jälkeen se myytiin romutettavaksi.

## Lähteet
*
*
*
*

### Viitteet
Okko Solanterä

**Okko Solanterä** (s. 28. syyskuuta 1995) on Valkealasta kotoisin oleva laulaja , joka tunnetaan parhaiten melodista death metallia soittavasta Horizon Ignited-yhtyeestä. Hän käyttää laulutyyleinään perinteistä puhdasta laulutapaa, sekä varsinkin death metallissa käytettävää murinaa tai örinälaulua.
Solanterä soittaa laulun lisäksi myös rumpuja.

## Yhtyeet
Solanterä liittyi Horizon Ignitediin vuonna 2018  ja on julkaissut yhtyeen kanssa kolme studioalbumia. Hän laulaa myös black metal-yhtyeessä I Am The Night, death metal-yhtyeessä Slaughterror sekä progressiivisessa death metal yhtyeessä Sounds Of Delusion.

Solanterä oli lisäksi aiemmin laulajana jo lopettaneessa Babylonfall (2016-2022) yhtyeessä.

## Yksityiselämä
Solanterän suku on musikaalinen. Hänen siskonsa Sanna Solanterä laulaa goottimetalliyhtyeessä To/Die/For ja heidän äitinsä Terhi on lied- ja oopperamusiikin laulaja. Solanterän isoisoäiti oli Kyllikki Solanterä ja isoisoisä Lauri Solanterä.

Hänen toinen siskonsa on naimisissa kitaristi Markus Vanhalan kanssa.

## Diskografia

### Horizon Ignited
;Albumit
* 
* 
* 

; Singlet
* **”**Equal In Death**”** (2018)
* **”**Burning Man**”** (2019)
* **”**Towards The Dying Lands**”** (2022)
* **”**Reveries**”** (2022)
* **”**Servant**”** (2022)
* **”**Beyond Your Reach**”** (2022)
* **”**Beneath The Dark Waters**”** (2024)
* **”**Welcome To This House Of Hate**”** (2024)
* **”**Prison Of My Mind**”** (2024)
* **”**Ashes (Feat. Jaakko Mäntymaa)**”** (2025)
* **”**Sixpounder (Children Of Bodom cover)**”** (2025)
* **”**The Catalyst**”** (2025)

### I Am The Night

;Albumit
* 

; Singlet
* **”**Hear Me O' Unmaker**”** (2021)
* **”**Ode To The Nightsky**”** (2022)
* **”**I Am The Night**”** (2022)
* **”**Acclamation Of Bonds (Emperor cover)**”** (2022)

### Slaughterror

;EP-levyt
* 

; Singlet
* **”**Incarnation**”** (2024)

### Sounds Of Delusion

; Singlet
* **”**Blood Washes Away Blood**”** (2024)
* **”**The Walking Cancer**”** (2025)

### Babylonfall

;Albumit
* 

; Singlet
* **”**Stars And Constellations**”** (2020)
* **”**Murder Of Crows**”** (2020)
* **”**Celestials**”** (2020)

### Muut

* Plaguestorm: *Empty Eyes* (2023), päälaulu EP:llä.
* Marianas Rest: *The Bereaved* (2026), laulu raidoilla 2 ja 6.
* The Dark Element: *Songs The Night Sings* (2019), taustalaulut albumilla.

## Lähteet
Nicholas Bhengu

**Nicholas Bhekinkosi Hepworth Bhengu** (5. syyskuuta 1909 – 5. kesäkuuta 1985) oli eteläafrikkalainen helluntailainen evankelista, pastori ja seurakuntien perustaja. Hän perusti vuonna 1950 Back to God Crusade -liikkeen, josta kasvoi yksi Afrikan suurimmista alkuperäiskansojen helluntailaisista liikkeistä.

## Elämä ja ura
Hän syntyi Entumeniissä KwaZulu-Natalissa luterilaisen pastorin poikana. Bhengu koki dramaattisen kääntymyksen varhaisista kommunistisista siteistään intohimoiseen kristinuskoon noin 21-vuotiaana, kun hän osallistui helluntailaiseen tilaisuuteen. Tämä johti Raamattukoulutukseen ja kiertävään saarnaamiseen.

*[[Time]]*-lehden kutsumana ”mustaksi Billy Grahamiksi” hän järjesti massiivisia ristiretkikampanjoita, joihin osallistui jopa 7&nbsp;000 ihmistä ja joissa raportoitiin tuhansien kääntymisistä, mukaan lukien rikollisten ja heimopäälliköiden. Bhengu korosti hengellistä herätystä, parantumisia ja moraalista uudistumista. Hän perusti lukuisia seurakuntia apartheid-rajoitusten ja ulkomaisten lähetyssaarnaajien kanssa syntyneiden jännitteiden keskellä.

Hänen palvelutyönsä ulottui muualle Afrikkaan yhdistämällä evankeliointia yhteisön kehityshankkeisiin, kuten naisten yrittäjyyskoulutukseen, jotka tukivat seurakuntien kasvua. Bhengun perintö elää edelleen Back to God -seurakuntien kautta sekä hänen mallinsa afrikkalaisvetoisesta helluntailaisuudesta.

## Lähteet
Eeva-Maria Viitanen

**Eeva-Maria Viitanen** (s. 1967) on klassilliseen arkeologiaan erikoistunut suomalainen arkeologi. Vuonna 2010 valmistuneessa väitöskirjassaan Viitanen käsitteli roomalaisaikaisen maaseutuasutuksen suhdetta ympäristöön Rooman kaupungin lähialueilla, ja sittemmin hän on työskennellyt tutkijatohtorina muun muassa Helsingin yliopiston Pompeji-projektissa. Vuosina 2016–2019 Viitanen työskenteli Suomen Rooman instituutin tutkijalehtorina, ja vuodesta 2022 alkaen Suomen Benelux-instituutin hallintopäällikkönä. Viitanen on toiminut Suomen arkeologisen seuran puheenjohtajana vuonna 2015.

## Lähteet
Gregor

**Gregor** on miehen etunimi, jota joskus käytetään myös sukunimenä.

Nimi on etenkin saksankielisellä alueella mutta myös Skotlannissa, Slovakiassa ja Sloveniassa käytetty muoto alkuaan kreikkalaisperäisestä nimestä *[[Gregorius]]*, joka on tullut tunnetuksi eri muodoissaan kautta kristityn maailman useiden pyhimysten ja paavien nimenä. Nimi Gregor on Saksassa nykyään suhteellisen harvinainen, vuosina 2010–2025 sen sai ensimmäiseksi etunimekseen noin 2500 poikalasta.

## Tunnettuja Gregoreja

* Gregor Adlercreutz (1898–1944), ruotsalainen kouluratsastaja
* Gregor Aichinger (n. 1565–1628), saksalainen säveltäjä ja pappi
* Gregor Biber (s. 2006), itävaltalainen jääkiekkoilija
* Gregor Blanco (s. 1983), venezuelalainen baseballpelaaja
* Gregor Cankar (s. 1975), slovenialainen pituushyppääjä
* Gregor Deschwanden (s. 1991), sveitsiläinen mäkihyppääjä
* Gregor Fisher (s. 1953), skotlantilainen näyttelijä
* Gregor Foitek (s. 1965), sveitsiläinen autourheilija
* Gregor Fučka (s. 1971), slovenialais-italialainen koripalloilija
* Gregor Gysi (s. 1948), saksalainen poliitikko
* Gregor Kobel (s. 1997), sveitsiläinen jalkapalloilija
* Gregor MacGregor (1786–1845), skotlantilainen kenraali ja seikkailija
* Gregor Mackintosh, englantilainen kitaristi
* Gregor Mendel (1822–1884), itävaltalainen munkki ja perinnöliisyystieteilijä
* Gregor Piatigorsky (1903–1976), venäläis-yhdysvaltalainen sellisti
* Gregor Rajh (s. 1992), slovenialainen jousiampuja
* Gregor Schlierenzauer (s. 1990), itävaltalainen mäkihyppääjä
* Gregor Strasser (1892–1934), saksalainen poliitikko
* Gregor Stähli (s. 1968), sveitsiläinen kelkkailija

### Gregor sukunimenä

* František Gregor (1938–2013), tšekkoslovakialainen jääkiekkoilija
* Noah Gregor (s. 1998), kanadalainen jääkiekkoilija
* William Gregor (1761–1817), cornwallilainen pastori ja kemisti

## Kuvitteellisia Gregoreja

* Kapteeni Gregor, kloonisotilas Tähtien sota -universumissa

## Lähteet
Osmo Jämsä

**Osmo Jämsä** (s. 1943) on suomalainen säveltäjä ja kapellimestari. Jämsä valmistui kansakoulunopettajaksi Raahen seminaarista 1966. Hän opiskeli Sibelius-Akatemiassa valmistuen kanttori-urkuriksi 1971.

Jämsä toimi Toholammilla kanttorina 1971–1981 ja 1990–2007. Hän perusti Toholammin Puhallinorkesterin (aik. Toholammin Koulusoittokunta) vuonna 1972, jonka kapellimestarina hän toimi vuoteen 2012 asti.

Jämsä on säveltänyt muun muassa kamarimusiikkia, kuoroteoksia ja orkesterimusiikkia.

## Teoksia
### Orkesterimusiikki
* *Mull' on hyvä hevonen* (1979), muunnelmia keskipohjalaisesta kansanlaulusta puhallinorkesterille
* *Capriccio* (1982), puhallinorkesterille 
* *Capriccio* (1982), sinfoniaorkesterille
* *Koraali* op.17 (1983)  puhallinorkesterille

### Kuoromusiikki
* *Pyhä yö* (2008), Yrjö Jylhän sodan joulua kuvaava runo kokoelmasta ''Kiirastuli'' sekakuoro- tai mieskuoroteoksena. Säestys pianolla, uruilla tai puhallinorkesterilla ison kuoron esittäessä.

## Aiheesta muualla
* Osmo Jämsän verkkosivusto
* Osmo Jämsä MusicFinlandin sivustolla
Souffleur (Q116)

**Souffleur** (runkonumero Q116) oli Ranskan merivoimien Requin-luokan sukellusvene toisessa maailmansodassa.

## Valmistus

Alus tilattiin Cherbourgin laivastontelakalta, missä köli laskettiin 2. lokakuuta 1922. Alus laskettiin vesille 1. lokakuuta 1924 ja otettiin palvelukseen 10. elokuuta 1926.

## Palvelus
Aluksen päälliköksi tuli 20. maaliskuuta 1940 lieutenant de vaisseau Benoit Lejay. Britannian kuninkaallisen laivaston sukellusvene *HMS Parthian* torpedoi 25. kesäkuuta 1941 Beirutin edustalla aluksen.

## Lähteet
*
*
*
*

### Viitteet
BNI

**Business Network International (BNI)** on kansainvälinen liiketoimintaverkosto, jossa liikekumppanit tapaavat säännöllisesti ja jakavat toisilleen suosituksia mahdollisista asiakkaista sekä yhteistyömahdollisuuksista. Verkostossa kussakin paikallisessa ryhmässä voi olla vain yksi edustaja kutakin ammattialaa kohden. BNI:n toiminta perustuu ajatukseen, että systemaattinen ja rakenteellinen verkostoituminen voi tuottaa enemmän liiketoimintaa kuin satunnainen verkostoituminen.

## Historia
BNI:n perusti vuonna 1985 Yhdysvalloissa liiketoimintakonsultti ja kirjailija Ivan Misner. Toiminta laajeni 1990-luvulta alkaen kansainväliseksi verkostoksi, joka toimii useissa maissa eri toimintamalleilla. BNI toimii nykyisin yli 70 maassa, ja verkostoon kuuluu maailmanlaajuisesti yli 355 000 liikekumppania. Sen toiminnan ytimessä ovat paikalliset ryhmät sekä säännölliset tapaamiset, joissa jäsenet eli liikekumppanit esittelevät osaamistaan ja välittävät toisilleen liiketoimintasuosituksia.

## Toimintamalli
BNI:n tavoitteena on kasvattaa liikekumppaneiden yritystoimintaa uusien kontaktien ja suositusten avulla. Toimintaa ohjaa arvo “Givers Gain®”, jonka mukaan auttamalla muita liikekumppaneita voi saada itse uusia liiketoimintamahdollisuuksia.

Liikekumppanit eivät ensisijaisesti käy kauppaa keskenään, vaan välittävät toisilleen omia verkostojaan ja asiakassuosituksiaan. Toiminta on rakenteellista ja siihen kuuluu viikoittaisia tapaamisia, koulutuksia sekä liikekumppaneiden välisiä kahdenkeskisiä tapaamisia.

BNI:n paikallisia ryhmiä kutsutaan Suomessa *BNI-ryhmiksi* ja kansainvälisesti usein *chaptereiksi*. Yksi ryhmä koostuu tyypillisesti 20–80 eri alan liikekumppaneista. Kustakin toimialasta voi olla ryhmässä vain yksi liikekumppani, jotta suoraa kilpailua saman alan kesken ei syntyisi.

Ryhmät kokoontuvat yleensä viikoittain ennalta määritellyn rakenteen mukaisesti. Tapaamisten keskiössä ovat lyhyet yritysesittelyt, suositusten jakaminen ja verkostoituminen. Liikekumppanuutta arvioidaan määräajoin uudelleen ryhmän sisällä.

BNI toimii kansainvälisesti useilla eri toimintamalleilla. Joissakin maissa toiminta perustuu franchising-malliin, kun taas Suomessa toimintaa johdetaan alueellisesti ilman franchising-rakennetta. Liikekumppanit maksavat liittymismaksun sekä vuosittaisen maksun, joka kattaa koulutukset, hallinnon ja pääsyn suljetuille verkkoalustoille. Paikallisten tapaamisten, kuten aamiaistilaisuuksien, kulut maksetaan erikseen.

## BNI Suomessa
BNI:n toiminta käynnistyi Suomessa vuonna 2008, kun ensimmäinen ryhmä perustettiin Helsinkiin. Sittemmin toiminta on laajentunut useille paikkakunnille ja toimialoille.

Suomessa järjestetään kansallisia koulutus- ja verkostoitumistapahtumia, ja osa ryhmistä kokoontuu verkossa joko viikoittain etänä tai tekevät yhden lähitapaamisen ja 3 verkkokokousta viikossa. Suomen BNI-verkosto toimii osana kansainvälistä organisaatiota, mutta paikallinen toiminta on alueellisesti organisoitua ja johdettua aluejohtajien ja johtajakonsulttien toimesta.

## Maajohtajat Suomessa

### Nykyinen maajohtaja

* Pasi Pasanen (2023–)
### Entiset maajohtajat

* Mikko Tukonen (2012–2023)

* Jussi Rasa (2008–2012)

## Lähteet
Donald Gee

**Donald Henry Frere Gee** (1891–1966) oli brittiläinen helluntailainen pastori, lähetystyöntekijä ja kirjailija, joka tunnetaan merkittävästä roolistaan varhaisessa helluntailiikkeessä Yhdistyneessä kuningaskunnassa. Hän vaikutti erityisesti Assemblies of God -järjestön johtajuuden kautta sekä kirjoituksillaan, joissa hän edisti tasapainoista lähestymistapaa hengellisiin lahjoihin ja karismaattiseen teologiaan.

Gee syntyi vuonna 1891 Lontoossa. Hän kääntyi kristinuskoon noin vuonna 1905 ja koki Pyhän Hengen kasteen vuonna 1913 Britannian helluntailaisuuden alkuaikoina. Pian tämän jälkeen hänestä tuli aktiivinen saarnaaja ja evankelista. Vuodesta 1924 lähtien Gee toimi *[[Redemption Tidings]]* -lehden yhteispäätoimittajana. Myöhemmin hän oli *[[Pentecost]]*-lehden päätoimittaja vuodesta 1947 kuolemaansa asti. Näiden lehtien kautta hän tarjosi harkittua kommentaaria helluntailaisesta käytännöstä ja opista.

Gee kirjoitti useita kirjoja, joista tunnetuimpia ovat *Concerning Spiritual Gifts*, *Wind and Flame* sekä *This Pentecostal Movement*. Näissä teoksissa hän korosti maltillisuutta, Raamatun pohjaa ja yhtenäisyyttä karismaattisessa uudistuksessa. Hän pyrki ohjaamaan liikettä pois äärimmäisyyksistä samalla kun puolusti sen ydinkokemuksia: Pyhän Hengen kastetta ja kielillä puhumista.

Gee toimi myös Assemblies of God Bible Schoolin rehtorina ensin Kenleyssä ja myöhemmin Clifton Collegessa. Hän koulutti monia helluntailaisia johtajia teologiassa aina kuolemaansa saakka vuonna 1966.

## Lähteet
Per Grundén

**Per Grundén** (1922 – 6. helmikuuta 2011 Trosa) oli ruotsalainen oopperalaulaja ja näyttelijä. Hänet muistetaan erityisesti roolistaan Wall-Enberginä *[[Jönssonligan]]*-elokuvissa. Grundén löi läpi Göteborgin oopperassa 1940-luvun lopulla ja näytteli sen jälkeen Oscarsteaternissa ja Kuninkaallisessa oopperassa ennen siirtymistään Wienin kansallisoopperaan, missä hän nousi suureen suosioon ja sai kamarilaulajan arvonimen vuonna 1958.

Grundén oli naimisissa ja hänellä oli kolme lasta.

## Rooleja
* *[[Omenasota]]* (1971) – Jean Volkswagner
## Lähteet

## Aiheesta muualla
Kuoreveden sosiaali- ja terveysasema

**Kuoreveden sosiaali- ja terveysasema** toimii Jämsässä Kuorevedellä osoitteessa Puistotie 5 B. Sitä ylläpitää Keski-Suomen hyvinvointialue. Asema on avoinna maanantaista torstaihin kello 8.00–15.30 ja perjantaisin kello 8–14. Siellä toimii lääkärin ja hoitajan vastaanotot, päivystys, suun terveydenhuolto sekä kuntoutus. Fimlabin näytteenotto toimii Kuoreveden sosiaali- ja terveysasemalla tiistaisin ja torstaisin.

Keski-Suomen hyvinvointialueen aluevaltuusto päätti joulukuussa 2025 muuttaa Kuoreveden sosiaali- ja terveysaseman sote-palvelupisteiksi. 

## Lähteet
Gergely

**Gergely** [gɛrgɛj] on unkarilainen miehen etunimi. 

Nimi on unkarilainen muoto kreikkalaisperäisestä etunimestä *Gregorios* (lat. *[[Gregorius]]*), joka on kautta kristityn maailman tullut tunnetuksi useiden pyhimysten ja paavien nimenä. Unkarissa Gergely oli 1500–1700-luvuilla kaikkein suosituimpia miehennimiä. 1900-luvun taitteessa se katosi käytöstä lähes kokonaan mutta palasi muotiin vuosisadan loppupuolella; 1980-luvulla se oli usean vuoden ajan 21. sijalla pojannimien suosituimmuuslistalla. Sittemmin sen suosio on jälleen laskenut. Vuonna 2023 Gergely-nimen sai Unkarissa ensimmäiseksi etunimekseen 114 poikalasta.

Gergely-nimen suosiota on syönyt sen kutsumanimivariantin ***Gergő*** vakinaistuminen erilliseksi, virallisesti hyväksytyksi nimeksi. Myös Gergő-nimen suosio kasvoi voimakkaasti 1980-luvulla, ja vielä 2024 sen sai Unkarissa ensimmäiseksi etunimekseen 319 poikalasta.

## Tunnettuja Gergely- ja Gergő-nimisiä

* Gergely Bogányi (s. 1972), unkarilainen pianisti ja soitinsuunnittelija
* Gergely Csiky (1842–1895), unkarilainen näytelmäkirjailija
* Gergely Czuczor (1800–1866), unkarilainen munkki, runoilija ja sanakirjantekijä
* Gergely Karácsony (s. 1975), unkarilainen poliitikko
* Gergő Kis (s. 1988), unkarilainen uimari
* Gergely Kulcsár (1934–2020), unkarilainen keihäänheittäjä
* Gergő Lovrencsics (s. 1988), unkarilainen jalkapalloilija
* Gergő Nagy (s. 1989), unkarilainen jääkiekkoilija
* Gergő Wöller (s. 1983), unkarilainen painija

## Lähteet
Du bist

**Du bist** on Tie-Breakin esittämä kappale, joka edusti Itävaltaa vuoden 2004 Eurovision laulukilpailussa Istanbulissa, Turkissa. Kappale sijoittui kilpailun finaalissa sijalle 21.

## Valinta euroviisuedustajaksi
”Du bist” valittiin Itävallan vuoden 2004 euroviisuedustuskappaleeksi *song.null.vier* nimisessä karsinnassa kymmenen kappaleen joukosta 5. maaliskuuta 2004. Kappale sai 32 prosenttia annetuista puhelinäänistä.

Karsinnassa toiseksi tullut yhtye Waterloo & Robinson epäili kappaletta plagiaatiksi Yvonne Catterfieldin laulusta ”Für Dich” ja väitti yhtyeen rikkoneen sääntöjä, sillä ”Du bist” ylitti Eurovision laulukilpailun sääntöjen mukaisen maksimikeston muutamalla sekunnilla. Itävallan yleisradioyhtiön ORF:n viihdepäällikkö Edgar Böhm vastasi syytökseen, ettei minimaalinen keston ylitys ole syy kappaleen hylkäämiselle ja vakuutti, ettei se tulisi ylittämään sallittua aikarajaa kansainvälisessä kilpailussa.

## Eurovision laulukilpailussa

Silloisten sääntöjen mukaan Itävalta pääsi suoraan vuoden 2004 Eurovision laulukilpailun finaaliin sijoituttuaan kymmenen parhaan joukkoon edeltävänä vuonna, joten edustuskappaletta ”Du bist” ei esitetty semifinaalissa.

Kappale arvottiin esiintymään 15. toukokuuta 2004 järjestetyn finaalin toisena kilpailukappaleena. Sitä edelsi Espanjaa edustanut Ramón kappaleellaan ”Para llenarme de ti” ja seurasi Norjan edustaja Knut Anders Sørum laulullaan ”High”. Lopputuloksissa ”Du bist” sijoittui 24 finalistin joukossa sijalle 21. Pisteitä kappale sai yhteensä yhdeksän, joista viisi tulivat Kreikasta ja neljä Ranskasta.

## Listasijoitukset

## Lähteet
Dauphin (Q120)

**Dauphin** (runkonumero Q120) oli Ranskan merivoimien Requin-luokan sukellusvene toisessa maailmansodassa.

## Valmistus

Alus tilattiin 11. joulukuuta 1922 Toulonin laivastontelakalta, missä köli laskettiin 30. kesäkuuta 1923. Alus laskettiin vesille 2. huhtikuuta 1925 ja otettiin palvelukseen 22. marraskuuta 1927.

## Palvelus
Palvelukseenotettaessa alus liitettiin Välimerelle 3. sukellusvenelaivueeseen, mistä se siirrettiin kesäkuussa 1933 Bizerteen 6. sukellusvenelaivueeseen. Syyskuusta 1935 huhtikuuhun 1938 alus oli Forges et Chantiers de la Méditerranéella La Seyne-sur-Merissä modernisoitavana. Toisen maailmansodan alkaessa alus oli Marokossa 10. sukellusvenedivisioonassa valvomassa Kanariansaarten liikennettä.

Toukokuussa 1940 alus oli Beirutissa itäisessä divisioonassa, mistä se siirrettiin Ranskan antauduttua miehittäjien valvontaan huhtikuussa 1941. Italialaiset valtasivat 8. joulukuuta 1941 aluksen Bizerten kapinan aikana. Se hinattiin Pozzuoliin ja liitettiin Italian laivastoon nimellä *RN FR115*. Saksalaiset valtasivat aluksen 9. syyskuuta 1943 ja tuhosivat sen.

## Lähteet
*
*
*
*

### Viitteet
Valifenalaatti

**Valifenalaatti** (C19H27N2ClO5) on amideihin, estereihin ja karbamaatteihin kuuluva orgaaninen yhdiste. Yhdistettä käytetään maataloudessa fungisidinä.

## Ominaisuudet, valmistus ja käyttö
Huoneenlämpötilassa valifenalaatti on kiteistä ainetta. Yhdiste liukenee hieman veteen ja enemmän esimerkiksi metanoliin, asetoniin ja etyyliasetaattiin. Yhdisteen fungisidiset ominaisuudet perustuvat selluloosasyntaasientsyymin toiminnan estoon sekä fosfolipidien synteesin estoon, ja se tehoaa muun muassa munasieniin.

Valifenalaatin valmistamiseen on kaksi tapaa, joissa molemmissa valiini on keskeinen lähtöaine. Valiini reagoi isopropyyliklooriformiaatin kanssa muodostaen karbamaatti- ja anhydridiryhmät sisältävän välituotteen. Tämän yhdisteen anhydridiryhmä reagoi seuraavaksi metyyli-(R,S)-β-amino-4-klooribentseenipropanoaatin kanssa valifenalaatiksi. Toisessa menetelmässä valiinista valmistetaan ensin oksatsolidiinijohdannainen, joka reagoi isopropyyliklooriformiaatin kanssa muodostaen karbamaatin. Seuraava vaihe on reaktio metyyli-(R,S)-β-amino-4-klooribentseenipropanoaatin kanssa.

Valifenalaattia käytetään sienitautien torjuntaan esimerkiksi viinirypäle-, peruna- ja vihannesviljelmillä. Yhdiste on hyväksytty käytettäväksi esimerkiksi Euroopan unionin alueella

## Lähteet
Scarab (yhtye)

**Scarab** on suomalainen Raumalla toimiva yhtye, joka soittaa progressiivista rockia viululla höystettynä.

Scarab LP (1983) on keräilyharvinaisuus.

Scarab teki comebackin 1. marraskuuta 2024 Rauman Brummissa. Keikasta julkaistiin artikkeli *[[Satakunnan Kansa]]* -lehden kulttuuriosiossa.

## Kokoonpano

* Tommy Eriksson – laulu, koskettimet
* Mika Hella – laulu, kitara, basso
* Pasi Nora – viulu, alttoviiulu
* Kari Saaristo – rummut
* Tommi Toivonen – kitara

## Lähteet
Hans Dahlin

**Hans Edvard Dahlin** (6. helmikuuta 1922 Tukholma – 9. marraskuuta 2000 Tukholma) oli ruotsalainen näyttelijä ja ohjaaja. Hän työskenteli muun muassa Uppsalan ja Göteborgin kaupunginteattereissa ja ohjasi televisioteatteria.
## Lähteet

## Aiheesta muualla
Caïman (Q127)

**Caïman** (runkonumero Q127) oli Ranskan merivoimien Requin-luokan sukellusvene toisessa maailmansodassa.

## Valmistus

Alus tilattiin Cherbourgin laivastontelakalta, missä köli laskettiin 11. elokuuta 1924. Alus laskettiin vesille 3. maaliskuuta 1927 ja otettiin palvelukseen 7. helmikuuta 1928.

## Palvelus
Alus oli 1941 Beirutissa. Aluksen miehistö upotti 27. marraskuuta 1942 aluksensa Toulonissa, jottei se joutuisi saksalaisten valtaamaksi. Hylky nostettiin helmikuussa 1943. Se upposi 11. maaliskuuta 1944 liittoutuneiden ilmahyökkäyksessä.

## Lähteet
*
*
*
*

### Viitteet
Asu järv (Leevijõe)

**Asu järv** eli **Leevijõe Asu järv** on Viron Põlvamaalla Põlvassa Vastse-Kuusten kauppalassa ja Leevijõen kylässä sijaitseva tekojärvi.

## Maantietoa
Asu järv on  pitkä,  leveä, ja sen pinta-ala on . Se on muodostettu patoamalla Vastse-Kuuste oja aivan Külajärven rannassa maapadolla. Padon päällä kulkee kylätie Külajärven asukkaille. Lounaisrannassa maapatona toimii Põlvan ja Reolan välinen maantie 61. Järvessä ei ole kartan mukaan saaria. Järven suurin syvyys ennen sen kunnostamista vuonna 2011 oli  ja järven tilavuudeksi arvioitiin  . Järven rantaviivan pituus on  pitkä. Järven rannoilla on vain yksi asuintalo, sillä kaksi muuta taloa sijaitsevat teiden takana.

## Vesistösuhteita
Asu järv sijaitsee Narvanjoen vesistöalueella Emajoen valuma-alueella, jonka Ahja jõen valuma-alueen Leevi jõen valuma-alueeseen se kuuluu. Järven valuma-alueen pinta-ala on  . Järveen tulee kolme ojaa, joista kaksi ovat pieniä oja ja yhden ojan, nimeltään Vastse-Kuuste oja, valuma-alue vastaa lähes koko järven valuma-aluetta. Järven lasku-uoma on tien alittava putki Külajärveen. Järven vedenpinnan korkeus on  mpy.

## Lähteet

## Aiheesta muualla
*  (valokuvia)
Espoon kirjailijat

**Espoon Kirjailijat – Esbo Författre ry** on espoolainen kirjailijayhdistys, joka on perustettu 3.2.1969 Tapiolassa. Yhdistyksen perustamistilaisuudessa olivat läsnä kokoonkutsuja Liisa Vuoriston lisäksi Eeva Kilpi, Kalevi Ahoniemi, Bo Carpelan, Antti Hyry, Keijo Immonen, Kaija Pakkanen, Kalevi Rahikainen, Henrik Tikkanen ja Tauno Yliruusi.

## Yhdistyksen tehtävä ja tavoitteet
Yhdistyksen tavoitteena on edistää kirjallisuuden harrastamista Espoossa, vahvistaa espoolaisten kirjailijoiden ja paikalliskirjallisuuden asemaa sekä lähentää espoolaisia kirjailijoita ja muita asukkaita järjestämällä tapahtumia ja luomalla verkostoja.

Espoon Kirjailijat ry pyrkii myös edistämään kirjailijoiden uutuusteosten tunnettavuutta ja lisäämään yhteistoimintaa muiden kirja- ja kulttuurialan toimijoiden kanssa.

## Toiminta
Espoon kirjailijat järjestää monipuolisesti erilaisia kirjallisuustapahtumia, kuten Omppu Open Mic -tapahtumat Ison Omenan kirjastossa ja Espoon kirjafestarit. Espoon Kirjailijat jakaa myös vuosittain Tuikku-palkinnon, joka myönnetään edellisen vuoden aikana julkaistulle pienkustantamon kustantamalle tai omakustanteena julkaistulle korkeatasoiselle kaunokirjalliselle teokselle. Ensimmäinen Tuikku-palkinto jaettiin vuonna 2024 ja sen voitti Topias Haikalan romaani Varjokäärme, mestaripunoja (Enostone). Vuonna 2025 palkinnon voitti Ilkka Tahvanaisen runokoelma MEnu (Rosetta Versos) Vuoden 2026 voittajaksi valittiin Carita Forsgrenin romaani Iättömät (Osuuskumma) 

## Jäsenyys
Yhdistyksen jäseniksi ovat oikeutettuja pääsemään Espoossa asuvat Suomen Kirjailijaliiton, Suomen Näytelmäkirjailijaliiton, Suomen Nuorisokirjailijoiden, Finlands Svenska Författarföreningenin ja Suomen Tietokirjailijat ry:n jäsenet.

Hallituksella on oikeus ottaa yhdistyksen jäseniksi myös muita omia teoksia julkaisseita kirjailijoita, jolloin ratkaisevana jäsenyyskriteerinä olkoon näiden kirjallisen tuotannon laatu ja merkitys. 

## Puheenjohtajat
* Liisa Vuoristo 1969-1972
* Mikko Kilpi 1972-1978
* Antero Vuorio 1978-1982
* Jouko Lehtonen 1982-1984
* Pentti Pirhonen 1985-1994
* Kosti Sironen 1994-1996
* Katri Sarmavuori 1996-2008
* Reima T.A. Luoto 2008-2010
* Pirjo Raitanen 2011-2012
* Mikko Laakso 2013-2016
* Mari Pyy 2017-2020
*Joonas Konstig 2021-2024
* Anna Maria Mäki 2025-

## Lähteet
Murgapin piirikunta

**Murgapin piirikunta** () on hallintoalue Maryn maakunnassa Turkmenistanissa. Sen keskus on Murgapin kaupunki. Vuoden 2022 väestönlaskennan mukaan piirikunnassa oli 190&nbsp;218 asukasta.

Piirikuntaan kuuluvat Murgapin kaupunki sekä Azatlykin, Çäçdepen, Çöňürin, Galkynyşin, Gatyýapin, Gowşutbentin, G. Sähetmyradowin, Gökdepen, H. Jumaýewin, Mirasin, Mülkýazyn, Rowaçlykin, Şordepen, Suhtyn, Watanin ja Ylhamin kyläneuvostot (*geňeşlik*). Deňizhanin ja Oguzhanin taajamat sekä Deňizhanin ja Dostlukin kyläneuvostot liitettiin Oguzhanin piirikuntaan vuonna 2025.

Maryn kaakkoispuolella sijaitsevan piirikunnan kautta kulkee Ýolöteniin ja Serhetabatiin johtava maantie ja rautatie. Sen pääelinkeinot ovat puuvillan ja viljan viljely, nautakarjan ja lampaiden kasvatus sekä silkinviljely. Piirikunnassa on myös maakaasuesiintymiä. Murgapin kaupungissa toimii puuvillanpuhdistamo.

## Lähteet
Rudolstadt

**Rudolstadt** on kaupunki Thüringenin osavaltiossa Saksassa. Saale virtaa Rudolstadtin halki.

## Maantiede
Rudolstadtin etäisyys Erfurtista on 36 kilometriä kaakkoon.

## Historia
Ensimmäinen Rudolstadtia koskeva asiakirja on vuodelta 776 ja kaupunkioikeudet se sai 1326. Seuraavien vuosisatojen aikana siitä kehittyi eräs tärkeistä kulttuurin ja politiikan keskuksista. Goethe ja Schiller tapasivat toisensa Rudolstadtissa ensi kerran 1788. Seuraavan vuosikymmenen aikana perustettu teatteri on kehittynyt kaupungin kulttuuriseksi keskipisteeksi. Rudolstadtin teollinen kehitys liittyy Thüringenin posliininvalmistuksen historiaan. Toinen tärkeä teollisuudenala oli lääketeollisuus. Rautatieyhteyden Rudolstadt sai 1874. Kemianteollisuus sai alkunsa 1935 ja on säilynyt tähän päivään. Rudolstadtin maamerkki on Heidecksburgin linna.

## Talous ja liikenne
Aeropharm on erikoistunut aerosoleihin. Autohaus Rinnetal on autoliike ja RSB Rudolstädter on erikoistunut teräsrakenteisiin. Firma STFG:n erikoisalaa ovat kemialliset kuidut. Rudolstadtin rautatieasemat ovat Bahnhof Rudolstadt (Thür) ja Bahnhof Rudolstadt-Schwarza. Kaupunki sijaitsee Bundesstraße 85:n ja Bundesstraße 88:n varrella. Bundesstraße 90 yhdistää kaupungin sen länsipuolitse kulkevaan Bundesautobahn 71:een.

## Lähteet

## Aiheesta muualla
*Rudolstadt, Thüringen, Saksa — Sunrise, Sunset, and Daylength
Salem (Baden)

**Salem** on kunta Baden-Württembergin osavaltiossa Saksassa.

## Maantiede
Salemin etäisyys Friedrichshafenista on 20 kilometriä luoteeseen. Ravensburgista etäisyys on 24 kilometriä länteen.

## Historia
Nykyisen Salemin alueella on asuttu jo kauan. Salemin luostari perustettiin 1137. Kolmikymmenvuotisessa sodassa 1618–1648 luostari poltettiin ja kesti noin 50 vuotta, kunnes pellot oli viljelty uudelleen ja kylät jälleenasutettu. 1800-luvun alkuun tultaessa Saksan keisarikunnan loppu merkitsi myös luostarin loppua. Salemille alkoi rauhallinen vuosisata ja paikkakunta säilytti asemansa aatelisten nousun ansiosta. Lisäksi paikkakunta oli ainoa lähialueensa apteekki- ja lääkäriaseman sijaintipaikka. Vuonna 1972 koettiin Salemin laaksossa merkittävä muutos, kun kahdeksan aiemmin itsenäistä kuntaa muodostivat uuden Salemin kunnan.

## Talous ja liikenne
Kugler Laseroptikin erikoisalaa on ilmalaakeroitujen ja hydrostaattisesti tuettujen koneiden valmistus. AK Produktionstechnikin markkinointi keskittyy esimerkiksi vaativiin kaapelointeihin. Advanced Space Power Equipment valmistaa elektronisia komponentteja avaruusteollisuudelle. Salemin rautatieasema on ollut käytössä vuodesta 1901. Sieltä pääsee Markdorfiin ja Friedrichshafeniin idässä sekä Überlingeniin, Radolfzelliin ja Singeniin lännessä.

## Lähteet
Antero Mukka

**Antero Tapani Mukka** (s. 11. marraskuuta 1967 Pello) on suomalainen journalisti, joka on työskennellyt *[[Helsingin Sanomat|Helsingin Sanomissa]]* vuodesta 1995 lähtien. Koulutukseltaan hän on yhteiskuntatieteiden maisteri (Tampereen yliopisto 1994).

Mukka on toiminut *Helsingin Sanomien* päätoimittajana vuodesta 2014 sekä hoitanut vt. vastaavan päätoimittajan tehtävää vuosina 2022–2023.

## Lähteet
Hannu Kilkki

**Hannu Tapio Kilkki** (s. 21. elokuuta 1976 Lahti) on suomalainen muusikko. Hän on The Dimitri Keiski Bandin ja Tehosekoittimen basisti.

Kilkki on ollut Tehosekoittimen basisti vuodesta 1991 lähtien. Hän on sanoittanut ja säveltänyt muutaman yhtyeen kappaleista. Tehosekoittimessa hän käyttää taiteilijanimeä Hanski. 

## Lähteet
* https://www.discogs.com/artist/399339-Hannu-Kilkki
* https://web.archive.org/web/20031121075544/http://tehosekoitin.net/

### Viitteet
Ruotsin ralli 2026

**Ruotsin ralli 2026** oli rallin maailmanmestaruussarjan kilpailu kaudella 2026. Kilpailu järjestettiin 12.&ndash;15. helmikuuta 2026 ja kilpailun huoltopaikka oli Uumajassa.

## Kilpailijat

Kilpailuun ilmoittautui yhteensä 59 autokuntaa, jossa oli mukana Rally1-autojen (P1) lisäksi WRC2-, WRC3- ja JWRC-sarjoissa ajavia Rally2- ja Rally3-autoja (P2 ja P3).

## Erikoiskokeet
Kilpailussa oli 18 erikoiskoetta, joiden yhteispituus oli . Siirtymiä oli  ja kokonaispituus oli .

## Lähteet
Ýolötenin piirikunta

**Ýolötenin piirikunta** () on hallintoalue Maryn maakunnassa Turkmenistanissa. Sen keskus on Ýolötenin kaupunki. Vuoden 2022 väestönlaskennan mukaan piirikunnassa oli 155&nbsp;616 asukasta.

Piirikuntaan kuuluvat Ýolötenin kaupunki sekä Agzybirlikin, Ahunbaban, Akgüzerin, Arkadagin, Baýraçin, Döwletlin, Gammarbaban, Garakölin, Goýunjyn, Hakykatin, Hüjümin, Momataýn, Rahatin, Soltanbentin, Şöhratin, Ymambaban ja Ýokary Suhtyn kyläneuvostot (*geňeşlik*). Kyliä on yhteensä 46. Kaupunkiväestön osuus on 19,7 prosenttia. Vuoden 1995 väestönlaskennan mukaan asukkaista 75,7 prosenttia oli turkmeeneja ja 15,2 prosenttia belutšeja.

Murgabjoen laaksossa sijaitsevan piirikunnan pääelinkeinot ovat puuvillan ja viljan viljely, karjanhoito ja viininviljely. Ýolötenin kautta kulkee Maryn ja Serhetabatin välinen maantie ja rautatie. Kaupungissa on puuvilla- ja elintarviketeollisuutta. Sen lähellä sijaitsee puuvillanviljelyn tutkimusinstituutti ja vuonna 1908 rakennettu Hindukušin vesivoimalaitos.

Paikallinen nähtävyys on vuonna 1095 rakennettu Talhatanbaban moskeija Agzybirlikin kylän lähellä. Poltetusta tiilistä tehtyine seinäkoristeluineen se on hyvin säilynyt esimerkki seldžukkiajan arkkitehtuurista. Moskeija oli yksi harvoista neuvostoajalla sallituista pyhiinvaelluskohteista. Sen viereen on sittemmin rakennettu uusi vierastalo.

## Lähteet
Dimítris Avramópoulos

**Dimítris Avramópoulos** (; s. 6. kesäkuuta 1953)  on kreikkalainen poliitikko ja diplomaatti. Hän oli muuttoliike-, sisä- ja kansalaisasioista vastaava EU-komissaari Junckerin komissiossa 2014–2019.

Ennen nimitystään Euroopan komissaariksi Avramópoulos toimi useissa korkean tason tehtävissä Kreikan hallituksessa. Hän oli Kreikan puolustusministeri vuosina 2013–2014 ja toimi samassa tehtävässä aiemmin vuosina 2011–2012. Hän toimi myös ulkoministerinä vuosina 2012–2013. Ennen tätä Avramópoulos toimi terveys- ja sosiaaliministerinä vuosina 2006–2009 ja matkailun kehittämisministerinä vuosina 2004–2006. Hän toimi Ateenan pormestarina vuosina 1995–2002. Avramópoulos palveli Kreikan ulkoministeriössä vuosina 1980–1993. 

Avramópoulosilla on julkisoikeuden ja valtiotieteiden tutkinto Ateenan yliopiston oikeustieteellisestä tiedekunnasta sekä jatkotutkinto kansainvälisistä järjestöistä Université libre de Bruxellesistä.

## Lähteet
Elias Westermarck

**Elias Westermarck** (8. maaliskuuta 1939 Turku – 24. maaliskuuta 2024 Espoo) oli suomalainen eläinlääkäri ja eläinlääketieteen, erityisesti sisätautiopin, professori.

Elias Westermarckin vanhemmat olivat professori, akateemikko Nils Westermarck ja Helmi Tuulikki Haverinen. Hänen veljensä oli professori Harri Westermarck. Elias Westermarck tuli ylioppilaaksi Munkkiniemen yhteiskoulusta 1958 ja valmistui Eläinlääketieteellisestä kokeakoulusta eläinlääketieteen lisensiaatiksi 1966. Eläinlääketieteen tohtoriksi hän väitteli siellä 1985. Kansasin yliopistossa Westermarck opiskeli 1990–1991. 

Westermarck oli assistentti Eläinlääketieteellisessä korkeakoulussa 1966 ja eläinlääkäri Lehtimäellä ja Töysässä 1967–1977. Eläinlääketieteellisessä korkeakoulussa, sittemmin Helsingin yliopiston eläinlääketieteellinen tiedekunta, Westermarck oli klinikan eläinlääkäri 1977–1990 ja sisätautiopin professori 1990–2004, samoin kuin eläinsairaalan johtaja 1992–1993 ja kliinisen eläinlääketieteen laitoksen johtaja 1993–2003.

## Lähteet
Look Outside Your Window

**Look Outside Your Window** on tuleva studioalbumi, jonka ovat levyttäneet Corey Taylor, Shawn Crahan, Sid Wilson ja Jim Root, neljä yhdysvaltalaisen Slipknot-yhtyeen jäsentä. Albumi julkaistaan Record Store Dayn kunniaksi 18. huhtikuuta 2026. Albumia ei julkaista Slipknotin teoksena, vaan Look Outside Your Window -yhtyeen nimissä. Albumin musiikki on Slipknotia melodisempaa ja tunnelmallisempaa. Corey Taylor on verrannut albumia Radioheadiin.

## Kappaleet
# 11th March
# Moth
# Dirge
# Christina
# Is Real
# Away
# In Reverse
# Toad
# Juliette
# U Can't Stop This

## Lähteet
Tagtabazarin piirikunta

**Tagtabazarin piirikunta** () on hallintoalue Maryn maakunnassa Turkmenistanissa. Sen keskus on Tagtabazarin taajama. Vuoden 2022 väestönlaskennan mukaan piirikunnassa oli 134&nbsp;751 asukasta.

Piirikuntaan kuuluvat Serhetabatin kaupunki, Tagtabazarin taajama sekä Ahalin, Çemenabatin, Daşköprin, Galaýmorin, Guljan, Marçakin, Pendin, Sandykgaçyn, Saryýazyn, Serhetçin, S. Nyýazowin, Söýünalyn, Üzümçilikin ja Ýeňişin kyläneuvostot (*geňeşlik*). Kyliä on yhteensä 29. Kaupunkiväestön osuus on 21,8 prosenttia. Entinen Serhetabatin piirikunta liitettiin Tagtabazariin vuonna 2022.

Piirikunta sijaitsee Maryn maakunnan eteläosassa Murgabin ja sen sivujokien varrella sekä Garabilin ja Bathyzin ylängöillä. Sen kautta kulkee Afganistaniin johtava maantie ja rautatie. Pääelinkeinot ovat puuvillan, viljan, hedelmien ja viinirypäleiden viljely, karjanhoito ja silkinviljely. Tagtabazarin taajamassa toimii puuvilla- ja elintarviketeollisuutta ja Sandykgaçyn kylässä hedelmä- ja viiniteollisuutta. Alueella sijaitsee Bathyzin luonnonpuisto. Muita nähtävyyksiä ovat Tagtabazarin lähellä sijaitsevat Ýekedeşikin asuinluolat ja Venäjän keisarikunnan eteläisimpään paikkaan pystytetty kiviristi.

## Lähteet
Olivia Dean

__NOTOC__
**Olivia Lauryn Dean** (s. 14. maaliskuuta 1999 Haringey, Lontoo) on brittiläinen laulaja-lauluntekijä. Hän on julkaissut kaksi studioalbumia, *Messy* (2023) ja *The Art of Loving* (2025). Hän voitti vuonna 2026 parhaan uuden artistin Grammy-palkinnon. Dean yhdistelee musiikissaan popin, jazzin ja R&B:n elementtejä.

Dean syntyi jamaikalais-guyanalaiselle äidille ja englantilaiselle isälle. Isänsä kautta hän tutustui Carole Kingin ja Al Greenin musiikkiin, kun taas äitinsä kautta Jill Scottin ja Angie Stonen tuotantoon. Hän kuunteli nuoruudessaan myös Leona Lewisin pop-kappaleita ja poikabändi JLS:ää. Dean sai toisen nimensä Lauryn Hillin mukaan. Hänen serkkunsa on näyttelijä ja räppäri Ashley Walters, joka on ollut UK garage ‑yhtye So Solid Crew’n jäsen. Dean tiesi kahdeksanvuotiaana haluavansa laulajaksi.

Dean alkoi 16-vuotiaana kirjoittaa omia kappaleitaan ja opetteli soittamaan kitaraa ja pianoa. Hän lauloi 17-vuotiaana taustalauluja brittiläisen Rudimental-yhtyeen kiertueella. Hän julkaisi vuonna 2018 ensimmäisen singlensä ”Reason to Stay” ja solmi seuraavana vuonna levytyssopimuksen AMF Recordsin ja Virgin EMI Recordsin kanssa. Sopimuksen jälkeen Dean julkaisi useita EP-levyjä, kuten *OK Love You Bye*, *What Am I Gonna Do on Sundays?* ja *Growth*. Vuonna 2023 julkaistu debyyttialbumi *Messy* nousi Britannian albumilistan neljänneksi ja oli ehdolla Mercury Prizen saajaksi.

Vuonna 2025 julkaistu toinen studioalbumi *The Art of Loving* sisältää popballadeja ja käsittelee rakkauden muotoja. Albumin kolme kappaletta – ”Man I Need”, ”So Easy (to Fall in Love)” ja ”Nice to Each Other” – olivat samanaikaisesti Britannian singlelistan kymmenen kärjessä yhdessä Sam Fenderin kanssa julkaistun yhteistyökappaleen ”Rein Me In” kanssa. Lisäksi ”Man I Need” nousi Britannian singlelistan kärkeen ja Billboard Hot 100 -listan toiseksi.

## Diskografia
### Studioalbumit
* *Messy* (2023)
* *The Art of Loving* (2025)

## Lähteet

## Aiheesta muualla

* Olivia Deanin kotisivut
Neven Mimica

**Neven Mimica** (s. 1953) on kroatialainen poliitikko. Hän oli kansainvälisestä yhteistyöstä ja kehitysasioista vastaava  EU-komissaari Junckerin komissiossa 2014–2019, ja sitä ennen kuluttajapolitiikasta vastaavana komissaarina Barroson komissiossa. 

Kotimaansa politiikassa Mimica toimi varapääministerinä vuosina 2011–2013 vastuualueenaan sisä-, ulko- ja Eurooppa-politiikka. Vuosina 2008–2011 Mimica toimi Kroatian parlamentin varapuhemiehenä ja Euroopan yhdentymisvaliokunnan puheenjohtajana. Mimica palveli Jugoslavian ja siitä itsenäistyneen Kroatian diplomaattikunnassa vuosina 1987–1997. Mimica osallistui monin tavoin Kroatian EU-jäsenyyden valmisteluun, ja 2013 hänestä tuli maan ensimmäinen komissaari.

Mimicalla on ulkomaankaupan kandidaatin ja taloustieteen maisterin tutkinnot Zagrebin yliopistosta.

## Lähteet
Rattikelkkailu talviolympialaisissa 2026

**[[Rattikelkkailu]]ssa** kilpailtiin **[[Talviolympialaiset 2026|vuoden 2026 talviolympialaisissa]]** 15.–22. helmikuuta Cortina d’Ampezzossa. Kilpailupaikkana oli Cortinan kelkkailukeskus.

Rattikelkkailussa oli neljä kilpailua: miesten kaksikko ja nelikko sekä naisten yksilö ja kaksikko.

## Aikataulu

:*Kaikki ajat paikallista aikaa ([[Aikavyöhyke|UTC+1]]).*
**Lihavoidut** tapahtumat ovat loppukilpailuja.

## Mitalitaulukko

## Tulokset

## Lähteet

## Aiheesta muualla

*Rattikelkkailu talviolympialaisten 2026 verkkosivuilla
Mo Johnston

**Maurice John Giblin Johnston** (s. 13. huhtikuuta 1963 Glasgow) on skotlantilainen ammattilaisuransa päättänyt jalkapalloilija, joka pelasi hyökkääjän pelipaikalla. Hän on pituudeltaan 175-senttimetrinen. Pelaajauransa jälkeen hän toimi valmentajana MetroStarsille ja Torontolle.

Johnston voitti urallaan kolmesti Skotlannin liigamestaruuden. Niistä ensimmäinen tuli Celticin joukkueessa kaudella 1985–1986 ja kaksi viimeistä Rangersissa 1989–1990 ja 1990–1991. Lisäksi hän voitti Celticin riveissä Skotlannin cupin 1984–1985 ja Rangersissa Skotlannin liigacupin 1989. Skotlannin lisäksi Johnston pelasi Englannissa, Ranskassa ja Yhdysvalloissa. Hän voitti Kansas City Wizardsin riveissä MLS Cupin 2000.

Johnston pelasi Skotlannin maajoukkueessa 38 ottelua ja teki 14 maalia. Ensimmäistä kertaa hän pelasi helmikuussa 1984 ystävyysottelussa Walesia vastaan ja teki maalin. Hän pelasi joukkueensa kaikki kolme ottelua MM-kilpailuissa 1990 ja teki maalin Ruotsia vastaan.

## Lähteet
Euroopan unionin piispainkonferenssien komissio

**Euroopan unionin piispainkonferenssien komissio** (; lyh. **COMECE**) on vuonna 1980 perustettu Euroopan unionin alueella toimivien katolisten piispainkokousten yhteistyöelin. COMECE edustaa yhteyksissä eurooppalaisiin instituutioihin ja keskittyy katolisen sosiaaliopetuksen integrointiin politiikan aloihin, kuten perheen suojeluun, bioetiikkaan ja maahanmuuttoon. 

COMECEn sihteeristö sijaitsee Brysselissä. Sihteeristö seuraa ja kehittää katolisia näkökulmia EU:n politiikkaan. Se keskittyy erityisesti oikeudenmukaisuuteen, sosiaalisiin ja taloudellisiin kysymyksiin, ulkosuhteisiin, uskonnonvapauteen, muuttoliikkeeseen, ympäristöön, etiikkaan sekä koulutus- ja nuorisoasioihin. COMECE on lausunut muun muassa vastustaen eutanasialakien laajentamista sekä tasapainoisten lähetymistapojen puolesta turvapaikka-asioissa. 

COMECEn rakenteeseen kuuluvat yleiskokous, pysyvä komitea, sihteeristö, kuusi valiokuntaa (oikeudelliset asiat, sosiaaliasiat, ulkoasiat, maahanmuutto- ja turvapaikka-asiat, etiikka, kulttuuri ja koulutus) ja lehdistötoimisto.

## Vaikuttaminen
COMECEn sihteeristö on katolisen kirkon viralllinen edustusto ja se pyrkii vaikuttamaan Euroopan unionin politiikkaan. COMECE on rekisteröitynyt EU:n avoimuusrekisteriin. COMECE:n sihteeristö toteuttaa operatiivisesti tavoitteita olemalla mukana EU:n poliittisissa prosesseissa, seuraamalla EU:n toimintaa ja tiedottamalla piispakunnilleen sekä välittämällä EU:lle sen piispakuntien näkemyksiä. COMECE:n sihteeristö kannattaa suurempaa läpinäkyvyyttä EU:n prosesseissa. Se tunnustaa itsensä "kirkkoja ja uskonnollisia yhteisöjä edustaviksi järjestöiksi" ja on samaa mieltä siitä, että rekisteriä ei pitäisi soveltaa kirkkoihin.

## Katso myös
* Yhdysvaltain katolisten piispojen konferenssi

## Lähteet
Thomas Rettenegger

**Thonas Rettenegger** (s. 5. helmikuuta 2000) on itävaltalainen yhdistetyn hiihtäjä. Seuratasolla Rettenegger edustaa TSU St. Veit im Pongnau-Salzburgia 

Oberwisentahlin nuorten MM-kilpailuissa 2020 hän voitti joukkuekilpailun maailmanmestaruuden. Henkilökohtaisessa Gundersen-kilpailussa hän sijoittui 18:nneksi. Planican MM-kilpailuissa 2023 hän sijoittui Gundersen-kilpailuissa 35:nneksi. Milanon ja Cortinan olympialaisissa 2026 hän oli normaalimäen Gundersen-kilpailussa yhdeksäs ja suurmäen vastaavassa kilpailussa yhdestoista.

Maailmancupissa Rettenegger kilpaili ensimmäisen kerran kaudella 2019–2020 Ramsaun Gundersen-kilpailuissa, joissa hän sijoittui 35:nneksi ja 37:nneksi. Ensimmäiset maailmancupin pisteensä hän saavutti kaudella 2022–2023 sijoittuessaan Rukan yhteislähtökilpailussa 29:nneksi. Ensimmäisen palkintosijansa ja sijoituksensa kymmenen parhaan joukkoon hän saavutti sijoittuessaan kolmanneksi Otepään yhteislähtökilpailuissa. Kaudella 2025–2026 hän sijoittui Rukan Gundersen-kilpailussa kolmanneksi. Hän saavutti ensimmäisen maailmancupin osakilpailuvoittonsa joulukuussa 2025 Trondheimin yhteislähtökilpailussa, ja myöhemmin samassa kuussa hän voitti Ramsaun yhteislähtökilpailun. Maailmancupin kokonaiskilpailussa hän on sijoittunut seitsemänneksi kaudella 2025–2026 ja yhdeksänneksi kaudella 2023–2024. 

Thomasin pikkuveli Stefan on myös maajoukkuetason yhdistetyn hiihtäjä.

## Huomautukset

## Lähteet
Baýramalyn piirikunta

**Baýramalyn piirikunta** () on hallintoalue Maryn maakunnassa Turkmenistanissa. Sen keskus on Mekanin taajama. Vuoden 2022 väestönlaskennan mukaan piirikunnassa oli 170&nbsp;464 asukasta.

Piirikuntaan kuuluvat Bagtyýarlykin, Berkararin ja Mekanin taajamat sekä Agaýusupin, Azatin, Bagtin, Baharin, Beýikköprin, Erkanan, Gadyrýapin, Gatakarin, Guşlyoban, Hangalan, Höweslin ja Merwin kyläneuvostot (*geňeşlik*). Kyliä on yhteensä 53. Kaupunkiväestön osuus on 8,9 prosenttia.

Baýramalyn kaupungin ympärillä sijaitsevan piirikunnan pääelinkeinot ovat puuvillan, viljan, vihannesten ja hedelmien viljely, nautakarjan ja lampaiden kasvatus sekä silkinviljely. Sen kautta kulkee Maryn ja Türkmenabatin välinen maantie ja rautatie. Tärkeimmät vesilähteet ovat Murgabjoki ja Karakumin kanava. Baýramalyn koillispuolella sijaitsevat muinaisen Mervin kaupungin rauniot.

## Lähteet
Tim Wright (insinööri, 1949)

**Tim Wright** (s. 29. tammikuuta 1949) on brittiläinen entinen Formula 1 -insinööri.

## Ura
Wrightilla on merkittävä kilpa-autoilun tausta, joka ulottuu 1970-luvun lopulle, jolloin hän työskenteli Bruce McLaren Motor Racingilla. Sen jälkeen hänen uransa vei hänet Fittipaldi Automotivelle vanhempana suunnittelupiirtäjänä ja lopulta Spirit F1 -tiimiin. Vuonna 1983 hän palasi McLarenille, jossa hän työskenteli seuraavat kuusi kautta Alain Prostin kanssa.

Vuonna 1992 Wright siirtyi Peugeot Talbot Sportille urheiluautokilpailuihin ja johdatti Derek Warwickin maailmanmestaruuteen. Hän myös valvoi Warwickin, Yannick Dalmasin ja Mark Blundellin voittoa Peugeotilla Le Mansin 24 tunnin ajossa.

Huhtikuussa 1993 Jordan palkkasi hänet työskentelemään Thierry Boutsenin kanssa, mutta hän jätti tiimin vuoden lopussa ja liittyi entisen Peugeot-pomonsa André de Cortanzen luokse Sauberille. Vuonna 1995 hän liittyi Benettonille, jossa otti haltuunsa testitiimin suunnittelun.

## Lähteet

## Aiheesta muualla
* GrandPrix.com
Lautasrausku

**Lautasrausku** (*Hypnos monopterygius*) on sähkörauskukaloihin kuuluva kalalaji. Laji tavataan Australian rannikolta. Lautasrausku on ainoa laji lautasrauskujen (Hypnidae) heimossa, mutta joissain lähteissä se luetaan kuuluvaksi sähkörauskuihin 

## Koko ja ulkonäkö
Lautasrausku voi kasvaa 40–70 cm pitkäksi. Lajin pää ja rintaevät muodostavat litteähkön ja kiekkomaisen eturuumiin, joka on kuonostaan tylppä ja suippenee pyrstöä kohden. Vatsan evät muodostavat toisen kiekkomaisen osan eturuumiin taakse. Kalan pyrstö on hyvin lyhyt ja siinä on kaksi suurehkoa selkäevää ja lyhyt leveä pyrstöevä. Lautasrauskulla on kaksi sähköelintä rintaevissään. Silmien takana on kaksi pientä hengitysaukkoa. Laji on selästään harmahtavanruskea tai punaruskea ja vatsastaan vaaleankeltainen.

## Levinneisyys ja elintavat
Lautasrauskua esiintyy lämpimistä ja lauhkeista vesistä Pohjoisterritoriosta länsirannikkoa pitkin Etelä-Australiaan ja Queenslandista Uuteen Etelä-Walesiin. Lajin elinympäristöä ovat rannikkoalueiden hiekka- ja mutapohjat, ja se elää usein pohjaan kaivautuneena. Lautasrausku kykenee selviämään pois vedestä jopa tuntien ajan. Lautasrauskun ravintoa ovat pienet kalat ja selkärangattomat eläimet, jotka se tainnuttaa sähköelimillään. Laji synnyttää eläviä poikasia, joita syntyy kerrallaan neljästä kahdeksaan.

## Lähteet